Թեև Կասպից ծովի նոր իրավակարգի կոնվենցիան աշխարհի աղի ջրով ամենամեծ լճի իրավական կարգավիճակի մասին եզրափակիչ փաստաթուղթ չի համարվում, սակայն մեծ չափերով ճանապարհ հարթել վերջնական համաձայնության ձեռքբերման ուղին: Կասկած չկա, որ Մերձկասպյան հինգ երկրների պայմանավորվածությունը և տարածաշրջանի պետությունների ու ժողովուրդների միջև տարաձայնություններին վերջ տրվելը մեծ նշանակություն ունեն: Միևնույն ժամանակ նման պայմանավորվածությունները նվազեցնում են տարածաշրջանում օտար ուժերի ու տիրակալ պետությունների ներթափանցման հնարավորությունը: Ամեն դեպքում 25 տարի տևած բանակցություններից հետո Կասպից ծովի իրավական նոր կարգավիճակի փաստաթղթի նախաստորագրմամբ կարելի է ասել, որ Կասպից ծովի ափամերձ երկրների տարաձայնությունների խոշոր մասը կարգավորված է: Միևնույն ժամանակ Մերձկասպյան երկրների ղեկավարները Կասպիցը կոչել են «Խաղաղության ու բարեկամության ծով»: